Diari Oficial de la Generalitat Valenciana


Sumari del DOGV 7922, del 22-11-2016 (2016/8604)

Notificació de la interlocutòria dictada en el procediment de constitució de l'acolliment número 876/2016.
----------------------------------------------------------------------------------------------------------

### Dades del document

Número de DOGV
:   7922

Data del DOGV
:   22-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8604


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de constitució de l'acolliment número 876/2016. [2016/8604]  
Constitució de l'acolliment 876/2016  
De: Direcció Territorial de Castelló d'Igualtat i Polítiques Inclusives.  
Contra: Diana Arenas Bayo.  
Pedro Moya Donate, lletrat de l'Administració de Justícia i del Jutjat de Primera Instància número 7, certificar que en aquest procediment d'acolliment (delegació guarda), seguit a instàncies de la Direcció Territorial de Castelló d'Igualtat i Polítiques Inclusives contra Diana Arenas Bayo, s'ha dictat la interlocutòria que, literalment, és com segueix:  
  
  
«Interlocutòria número 410/2016  
Castelló de la Plana, 28 d'octubre de 2016  
Fets  
Primer. En data 23 de maig de 2016 va correspondre per torn de repartiment a aquest jutjat l'escrit de la lletrada de la Generalitat Valenciana, que promou l'expedient per a l'aprovació de la delegació de guarda amb finalitat preadoptiva de la menor, [...], nascuda el 28 de juliol de 2014, sobre la base dels fets que va estimar pertinents, acompanyats dels informes oportuns .  
Segon. Que una vagada incoat el corresponent expedient de jurisdicció voluntària amb el número 876/2016, es va disposar obtindre el consentiment de les persones proposades per a rebre la menor per delegació de guarda preadoptiva, així com al pare d'aquesta, Ahmed Laghroussi (la mare havia faltat).  
Tercer. Que després de verificar el que s'ha dit adés, van passar les actuacions al ministeri fiscal, el qual va emetre un informe favorable a la sol·licitud de delegació adoptiva de la menor objecte d'aquest procediment amb la família proposada per l'entitat pública, atés que això és, vist el contingut de l'expedient, el més beneficiós per a aquella.  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, dispose aprovar la delegació de la guarda amb finalitat preadoptiva de la menor, [...], a favor de la família designada per l'entitat pública, que és la que consta en l'expedient número 215.05.7913-P, de la Direcció Territorial de la Conselleria d'Igualtat i Polítiques Inclusives de la Generalitat Valenciana a Castelló, la qual assumirà les obligacions a què es refereix el raonament jurídic primer d'aquesta resolució. L'entitat pública ha d'elevar la proposta d'adopció dins del termini establit legalment.  
  
Notifiqueu-la al promotor, al ministeri fiscal, a la família preadoptiva i al pare biològic de la menor.  
Contra aquesta resolució es pot interposar un recurs d'apel·lació per a l'Audiència Provincial de Castelló que cal interposar dins dels 20 dies següents al de la notificació.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua interlocutòria, que ordene i firme.»  
  
I atés que Ahmed Lahroussi, pare biològic de la menor, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 28 d'octubre de 2016.- El lletrat de l'Administració de Justícia: Pedro Moya Donate.